Ettepanek: EUROOPA PARLAMENDI JA NÕUKOGU MÄÄRUS ühiste ekspordieeskirjade kohta (kodifitseeritud tekst) /* COM/2014/0322 final - 2014/0167 (COD) */





SELETUSKIRI 1. Kodanike Euroopa jaoks peab komisjon oluliseks Euroopa Liidu õigust lihtsustada ja selgemaks muuta, nii et see oleks kodanikule loetavam ja kättesaadavam; see annab kodanikule parema võimaluse talle antud õigusi kasutada. Seda eesmärki ei ole võimalik saavutada, kuni arvukad sätted, mida on korduvalt ja sageli oluliselt muudetud, asuvad laiali, osad esialgses õigusaktis ja osad muutvates õigusaktides. Nii tuleb kehtiva õiguse kindlakstegemiseks uurida ja võrrelda suurt hulka õigusakte. Muudetud õigusaktide kodifitseerimine on seega oluline õiguse selguse ja loetavuse saavutamiseks. 2. 1. aprillil 1987. aastal otsustas[1] komisjon anda oma talitustele ülesande kodifitseerida kõik õigusaktid hiljemalt kümnenda muudatuse järel. Komisjon rõhutas, et see on minimaalne nõue ning et õigusnormide arusaadavuse ja selguse huvides tuleks talitustel püüda nende vastutusalas olevaid tekste kodifitseerida veel tihedamini. 3. Seda kinnitati Edinburghi Euroopa Ülemkogu eesistuja järeldustega detsembris 1992[2], rõhutades kodifitseerimise tähtsust, mis annab õiguskindlust konkreetsel ajahetkel asjas kohaldamisele kuuluva õiguse osas. Kodifitseerides tuleb täpselt järgida tavapäraselt Liidu õigusaktide vastuvõtmiseks ettenähtud seadusandlikku menetlust. Kuna kodifitseeritavatesse õigusaktidesse ei või teha sisulisi muudatusi, otsustasid Euroopa Parlament, nõukogu ja komisjon 20. detsembri 1994. aasta institutsioonide­vahelises kokkuleppes, et kodifitseeritavate õigusaktide kiiremaks vastuvõtmiseks võib kasutada kiirendatud menetlust. 4. Käesoleva ettepaneku eesmärk on kodifitseerida nõukogu 19. oktoobri 2009. aasta määrus (EÜ) nr 1061/2009 millega kehtestatakse ühised ekspordieeskirjad[3]. Uus määrus asendab sellesse inkorporeeritud õigusaktid[4]; käesolevas ettepanekus on säilitatud kodifitseeritud õigusaktide sisu ja nende kokkupanemisel on tehtud ainult kodifitseerimiseks vajalikud vormilised muudatused. 5. Kodifitseerimise ettepanek on koostatud määruse (EÜ) nr 1061/2009 ja selle muutmisaktide eelneva konsolideerimise alusel 22 ametlikus keeles, mis on teostatud Euroopa Liidu Väljaannete Talituse poolt andmetöötluse abil. Juhul kui artiklitele on antud uued numbrid, siis vastavus vanade ja uute numbrite vahel on näidatud tabelis, mis on kodifitseeritud määruse III lisas. ê 1061/2009 (kohandatud) 2014/0167 (COD) Ettepanek: EUROOPA PARLAMENDI JA NÕUKOGU MÄÄRUS ühiste ekspordieeskirjade kohta (kodifitseeritud tekst) EUROOPA PARLAMENT JA EUROOPA LIIDU NÕUKOGU, võttes arvesse Euroopa Ö Liidu toimimise lepingut Õ , eriti selle artikli Ö 207 lõiget 2 Õ, võttes arvesse Euroopa Komisjoni ettepanekut, olles edastanud seadusandliku akti eelnõu liikmesriikide parlamentidele, võttes arvesse Euroopa Majandus- ja Sotsiaalkomitee arvamust[5], toimides seadusandliku tavamenetluse kohaselt, ning arvestades järgmist: (1) Nõukogu määrust (EÜ) nr Ö 1061/2009[6] Õ on korduvalt Ö oluliselt Õ muudetud[7]. Selguse ja otstarbekuse huvides tuleks kõnealune määrus kodifitseerida. (2) Ühine kaubanduspoliitika peaks põhinema ühtsetel põhimõtetel. (3) Seepärast tuleks Ö ette näha liidu Õ ekspordi ühised eeskirjad. (4) Eksport on kõikides liikmesriikides peaaegu täielikult liberaliseeritud. Seetõttu on võimalik Ö liidu Õ põhimõttena kehtestada, et kolmandatesse riikidesse suunduvale ekspordile ei seata mingeid piiranguid, kui Ö käesolevas Õ määruses sätestatud eranditest ei tulene teisti ja ilma et see piiraks meetmeid, mida liikmesriigid võivad võtta vastavalt asutamislepingule. (5) Komisjonile tuleks teatada, kui liikmesriik leiab, et turu ebahariliku arengu tõttu võivad vajalikuks osutuda kaitsemeetmed. (6) On oluline, et Ö liidu Õ tasandil ja nõuandekomitees kontrollitaks eelkõige selle teabe alusel ekspordi tingimusi, ekspordi suundumusi, majanduse ja kaubanduse olukorra eri tahke ja vajaduse korral võetavaid meetmeid. (7) Selle kontrolli tulemusena võib ilmneda, et Ö liit Õ peaks teatava ekspordi üle järelevalvet teostama, või et kaitseks ettenägematute asjaolude vastu tuleks rakendada kaitsemeetmeid. (8) Ö Liidu Õ huvide seisukohast vajalikud kaitsemeetmed tuleks vastu võtta olemasolevaid rahvusvahelisi kohustusi nõuetekohaselt silmas pidades. ê 1061/2009 põhjendus 11 (kohandatud) (9) Ilma et see piiraks samal eesmärgil vastuvõetud Ö liidu Õ sätete kohaldamist, on vaja lubada liikmesriikidel, kes on seotud rahvusvaheliste kohustustega, millega luuakse tegelike või võimalike tarneraskuste puhuks naftasaaduste jaotamise süsteem lepinguosaliste vahel, täita sellest tulenevaid kohustusi kolmandate riikide ees. Seda võimalust tuleks kohaldada, kuni Ö Euroopa Parlament ja Õ nõukogu võtavad vastu asjakohased meetmed kooskõlas Ö liidu Õ või kõigi liikmesriikide võetud kohustustega ê 1061/2009 põhjendus 12 (kohandatud) (10) Käesolevat määrust tuleks kohaldada kõikide toodete suhtes, nii tööstus- kui ka põllumajandustoodete suhtes. See peaks kohalduma põllumajandusturgude ühist korraldust kehtestavate õigusaktide ja vastavalt asutamislepingu artiklile Ö 352 Õ vastuvõetud töödeldud põllumajandustooteid käsitlevate spetsiaalsete õigusaktide täiendusena. Siiski tuleks vältida käesoleva määruse sätete ja Ö nende Õ õigusaktide sätete kattumist, eelkõige kaitseklauslite osas ê 37/2014 artikkel 1 ja lisa punkt 21 (kohandatud) (11) Ö Käesoleva määruse Õ rakendamine nõuab ühetaolisi tingimusi ajutiste ja lõplike Ö kaitsemeetmete Õ vastuvõtmiseks ning eelneva Ö kaitsemeetmete Õ kehtestamiseks. Need meetmed peaks vastu võtma komisjon kooskõlas Euroopa Parlamendi ja nõukogu määrusega (EL) nr 182/2011[8]. ê 1061/2009 (kohandatud) ON VASTU VÕTNUD KÄESOLEVA MÄÄRUSE: I PEATÜKK ÜLDPÕHIMÕTE Artikkel 1 Toodete eksport Euroopa Ö Liidust Õ kolmandatesse riikidesse on vaba, see tähendab, et toodete suhtes ei kohaldata mingeid koguselisi piiranguid, välja arvatud need, mida kohaldatakse käesoleva määruse sätete alusel. II PEATÜKK Ö LIIDU Õ TEAVITAMIS- JA NÕUSTAMISKORD Artikkel 2 Kui liikmesriik leiab, et turu ebahariliku arengu tõttu võib osutuda vajalikuks rakendada kaitsemeetmeid III peatüki tähenduses, teatab ta sellest komisjonile, kes teavitab teisi liikmesriike. ê 37/2014 artikkel 1 ja lisa punkti 21 alapunkt 2 Artikkel 3 1. Komisjoni abistab Euroopa Parlamendi ja nõukogu määruse (EL) nr […/…][9] alusel loodud kaitsemeetmete komitee. Nimetatud komitee on komitee määruse (EL) nr 182/2011 tähenduses. 2. Käesolevale lõikele viitamisel kohaldatakse määruse (EL) nr 182/2011 artiklit 5. 3. Käesolevale lõikele viitamisel kohaldatakse määruse (EL) nr 182/2011 artiklit 8 koostoimes artikliga 5. ê 1061/2009 Artikkel 4 Teatava toote osas majandusliku ja kaubandusliku olukorra hindamiseks võib komisjon liikmesriikidelt nõuda selle toote turusuundumusi kajastavate statistiliste andmete esitamist ja nõuda selleks, tegutsedes vastavalt oma siseriiklikule õigusele ja komisjoni kindlaksmääratud korrale, niisuguse toote ekspordi üle järelevalve teostamist. Liikmesriigid teevad kõik, et rahuldada komisjoni nõudmisi ja edastavad komisjonile nõutud andmed. Komisjon teavitab teisi liikmesriike. III PEATÜKK KAITSEMEETMED Artikkel 5 ê 37/2014 artikkel 1 ja lisa punkti 21 alapunkt 3 1. Vältimaks esmatarbekaupade puudusest tulenevat kriitilist olukorda või parandamaks niisugust olukorda, ning kui liidu huvid nõuavad kohest sekkumist, võib komisjon kas liikmesriikide taotlusel või omal algatusel ja võttes arvesse toodete omadusi ja kõnealuse tehingu muud eripära, kehtestada toote ekspordi suhtes ekspordiloa esitamise nõude, mille väljaandmist reguleerivad sätted ja mille suhtes kehtivad piirangud, mis komisjon kehtestab kooskõlas artikli 3 lõikes 2 osutatud kontrollimenetlusega või kiireloomulistel juhtudel artikli 3 lõike 3 kohaselt. 2. Euroopa Parlamenti, nõukogu ja liikmesriike teavitatakse võetud meetmetest. Meetmed jõustuvad kohe. ê 1061/2009 (kohandatud) 3. Need meetmed võivad piirduda teatavatesse riikidesse suunduva ekspordiga või Ö liidu Õ teatavatest piirkondadest tuleva ekspordiga. Need ei mõjuta tooteid, mis on juba teel Ö liidu Õ piirile. ê 37/2014 artikkel 1 ja lisa punkti 21 alapunkt 3 4. Kui liikmesriik on taotlenud komisjoni sekkumist, teeb viimane lõike 1 kohase otsuse kõige rohkem viie tööpäeva jooksul alates taotluse saamise kuupäevast. 5. Kui komisjon on tegutsenud vastavalt käesoleva artikli lõikele 1, teeb ta hiljemalt kaheteistkümne tööpäeva jooksul oma võetud meetme jõustumise kuupäevast otsuse artiklis 6 sätestatud asjakohaste meetmete vastuvõtmise kohta. Kui pärast kuue nädala möödumist võetud meetme jõustumise kuupäevast ei ole ühtegi meedet vastu võetud, loetakse see meede tühistatuks. ê 1061/2009 Artikkel 6 ê 37/2014 artikkel 1 ja lisa punkti 21 alapunkt 4 1. Kui liidu huvid seda nõuavad, võib komisjon, toimides kooskõlas artikli 3 lõikes 2 osutatud kontrollimenetlusega, võtta vastu asjakohased meetmed: ê 1061/2009 (kohandatud) a) vältimaks esmatarbekaupade puudusest tuleneva kriitilise olukorra teket või parandamaks niisugust olukorda; b) võimaldamaks Ö liidu Õ või kõikide liikmesriikide võetud rahvusvaheliste kohustuste täitmist eelkõige esmatarbekaupade osas. 2. Esimeses lõikes ette nähtud meetmed võivad piirduda teatavatesse riikidesse suunduva ekspordiga või Ö liidu Õ teatavatest piirkondadest tuleva ekspordiga. Need ei mõjuta tooteid, mis on juba teel Ö liidu Õ piirile. 3. Koguseliste piirangute määramisel võetakse eelkõige arvesse: a) enne käesoleva peatüki tähenduses kaitsemeetme jõustumist tavalistel tingimustel sõlmitud ja asjaomase liikmesriigi siseriiklike õigusaktide kohaselt komisjonile teatavaks tehtud lepingute alusel eksporditavate toodete hulka ja b vajadust mitte kahjustada selle eesmärgi saavutamist, milleks koguselised piirangud kehtestati. ê 37/2014 artikkel 1 ja lisa punkti 21 alapunkt 5 Artikkel 7 1. Kui artiklites 5 ja 6 osutatud meede on kasutusel, võib komisjon liikmesriigi taotlusel või omal algatusel: a) uurida meetme mõju; b) teha kindlaks, kas meetme edasine kohaldamine on vajalik. Kui komisjoni arvates on meetme edasine kohaldamine vajalik, teavitab ta sellest liikmesriike. 2. Kui komisjon leiab, et mõni artikliga 5 või 6 ette nähtud meede tuleks tühistada või et seda peab muutma, siis toimib komisjon kooskõlas artikli 3 lõikes 2 osutatud kontrollimenetlusega. ê 1061/2009 IV PEATÜKK ÜLEMINEKU- JA LÕPPSÄTTED Artikkel 8 ê 37/2014 artikkel 1 ja lisa punkti 21 alapunkt 6 Ilma et see piiraks asjakohases valdkonnas vastuvõetud liidu eeskirjade kohaldamist ning kuni Euroopa Parlament ja nõukogu võtavad vastu asjakohased meetmed kooskõlas liidu või kõigi liikmesriikide võetud kohustustega, lubatakse liikmesriikidel I lisas loetletud toodete puhul rakendada erakorralist jaotamissüsteemi, mille korral kehtib enne käesoleva määruse jõustumist võetud rahvusvahelistes kohustustes ettenähtud jaotamiskohustus kolmandate riikide ees. ê 1061/2009 Liikmesriigid teatavad komisjonile meetmetest, mida nad kavatsevad vastu võtta. Komisjon edastab vastuvõetud meetmed nõukogule ja teistele liikmesriikidele. ê 37/2014 artikkel 1 ja lisa punkti 21 alapunkt 7 Artikkel 9 Komisjon lisab nõukogu määruse (EÜ) nr 1225/2009[10] artikli 22a kohasesse Euroopa Parlamendile ja nõukogule esitatavasse kaubanduse kaitsemeetmete kohaldamist ja rakendamist käsitlevasse iga-aastasesse aruandesse teabe käesoleva määruse rakendamise kohta. ê 1061/2009 (kohandatud) Artikkel 10 Ilma et see piiraks muude Ö liidu Õ sätete kohaldamist, ei takista käesolev määrus liikmesriike kehtestamast või kohaldamast ekspordi koguselisi piiranguid, selleks et tagada kõlblus, avalik kord või julgeolek ning inimeste, loomade või taimede elu ja tervise kaitse ning kunstilise, ajaloolise või arheoloogilise väärtusega rahvusliku rikkuse kaitse või tööstus- ja kaubandusomandi kaitse. Artikkel 11 Käesoleva määruse kohaldamine ei piira põllumajandusturgude ühist korraldust kehtestavate õigusaktide ja vastavalt asutamislepingu artiklile Ö 352 Õ vastuvõetud töödeldud põllumajandustooteid käsitlevate spetsiaalsete õigusaktide kohaldamist; see toimib nimetatud õigusaktide täiendusena. Nendes õigusaktides käsitletud toodetest ei kehti artikkel 5 siiski nende toodete suhtes, mille kohta Ö liidu Õ kolmandate riikidega kauplemise eeskirjades nähakse ette koguseliste ekspordipiirangute kohaldamine. Artiklit 4 ei kohaldata nende toodete suhtes, mille kohta nimetatud eeskirjades on kehtestatud litsentsi või muu ekspordidokumenti esitamise nõue. Artikkel 12 Määrus (EÜ) nr Ö 1061/2009 Õ tunnistatakse kehtetuks. Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga. Artikkel 13 Käesolev määrus jõustub Ö kahekümnendal Õ päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Euroopa Parlamendi nimel Nõukogu nimel president eesistuja [1] KOM(87) 868 PV. [2] Vt järelduste 3 lisa A osa. [3] Õigusloomeprogrammi lülitatud 2014. [4] Vt käesoleva ettepaneku II lisa. [5] ELT C […], […], lk […]. [6] Nõukogu 19. oktoobri 2009. aasta määrus (EÜ) nr 1061/2009 millega kehtestatakse ühised ekspordieeskirjad. [7] Vt II lisa. [8] Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13). [9] Euroopa Parlamendi ja nõukogu […] aasta määrus (EL) nr […/…] impordi ühiste eeskirjade kohta ELT L […], […], lk […]. [10] Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, 22.12.2009, lk 51). ê 1061/2009(kohandatud) I LISA Artiklis 8 osutatud tooted CN-kood || Kirjeldus 270900 || Toornafta ja bituminoossetest mineraalidest saadud toorõlid 2710 || Naftaõlid ja bituminoossetest mineraalidest saadud õlid (v.a toorõlid); mujal nimetamata tooted, mis sisaldavad põhikoostisosadena üle 70 massiprotsendi naftaõlisid või bituminoossetest mineraalidest saadud õlisid, mis on nende toodete põhikoostisosadeks: 27101111 kuni 27101190 || kergõlid 27101911 kuni 27101929 || keskõlid 27101931 kuni 27101999 || raskõlid, v.a kella- jms määrdeõlid väikestes kuni 250 g netomahutavusega anumates 2711 || Naftagaasid jm gaasilised süsivesinikud: – veeldatud: 271112 || – – propaan: – – – propaan, mille puhtus on vähemalt 99 % – – – muud 271113 || – – butaanid – gaasilised: ex27112900 || – – muud: – – – propaan – – – butaanid _____________ é II LISA Kehtetuks tunnistatud määrus muudatuste loeteluga Nõukogu määrus (EÜ) nr 1061/2009 ELT L 291, 7.11.2009, lk 1) || || || Euroopa Parlamendi ja nõukogu määrus (EL) nr 37/2014 (ELT L 18, 21.1.2014, lk 1) || Ainult lisa punkt 21 ______________ III LISA Vastavustabel Määrus (EÜ) nr 1061/2009 || Käesolev määrus Artikkel 1 || Artikkel 1 Artikkel 2 || Artikkel 2 Artikkel 4 || Artikkel 3 Artikkel 5 || Artikkel 4 Artikkel 6 || Artikkel 5 Artikkel 7 || Artikkel 6 Artikkel 8 || Artikkel 7 Artikkel 9 || Artikkel 8 Artikkel 9a || Artikkel 9 Artikkel 10 || Artikkel 10 Artikkel 11 || Artikkel 11 Artikkel 12 || Artikkel 12 Artikkel 13 || Artikkel 13 I lisa || I lisa II lisa || II lisa III lisa || III lisa _____________